Nesti últimu mensaxe ta la clave. Sácase a la palestra la nomada xuntanza, esberréllase per dayuri diciendo que los males d'Asturies  son tan grandes que la faen imprescindible, pero naide apunta cual sería'l programa políticu de dicha xuntanza, nin naide apunta cuáles seríen les soluciones qu'apurriría dicha xuntanza pa los males d'Asturies. Tampoco se fai ningún anális políticu de la situación global d'Asturies, namás se clamia pola Oficialidá (algo que nun se podría algamar al traviés de les instituciones hasta que nun voltiare electoralmente la Sociedá, y dame que va entandar, porque ún o dos diputaos nun supondríen fuercia abondo  p'afalar a esa Oficialidá. Arriendes de que la Oficialidá nun ye la panacea de tolos males d'Asturies, como paecen defender estos de la xuntanza, ensin un desarrollu de les fuercies productives. Esto ye pa que nos entedamos, ensin qu'esistan medios de producción, trabayu, y trabayu nunes condiciones dignes (algo qu'una estaya d'esa futurible xuntanza siempre escaez porque la so teoría ye acombayar col Capital que ya-y cayerá algo al Trabayu, podemos comprobar lo efectivo d'esto na cabera crisis, qu'españó  cuando el Trabayu nun sufrió nestos años más que retrocesu nos sos derechos llaborales y sociales, y austeridá salarial, espurrimientu d'hores de xornada, desapaición de munchos convenios coleutivos. Munchos años d'austeridá y d'encuyise y la crisis ta ehí, ente otres razones porque son intrínsiques al capital),la xente colará d'equí, porque sacante un garrapiellu privilexaos n'Asturies a la inmensa mayoría de la xente nun nos da de comer nin la bandera asturina, nin la llingua, nin nada de toó eso. Y cuando  la xente arranque d'equí, nun necesitará l'Asturiano porque les llingües antetoó son preseos pa comunicase y pa vivir, non relixones. Muncho se tien qu'iguar y nun se diz nada. La supervivencia de la Llingua tien muncho que ver tamién cola xente que tovía la fala y que ta principalmente asitiada nel campo o en zones en total recesión como Les Cuenques. Sabemos que el modelu, o non modelu económicu que xestiona el PSOE impuestu pol capital monopolista de les eléctriques, HC y demás, ta esfarrapando esos  llugares, acabando colos sos modos tradicionales de vida. ¿Alguien apurrió un modelu alternativu no enerxético y económico? ¿O la Oficialidá del Bable va acabar cola intocabilidá de HC? Pues eso, pa cualisquier proyeutu políticu fai falta un programa porque la xente nun s'axuntará asina a lo xole. Y pa que lu voten los paisanos, y tola xente que tien problemes, tien que dici-yos algo más que la Oficialidá porque repito que dirante que el Bable nun-yos da de comer y que te vayas a soplar vientos. Dempués en  cuantes al tema de la identidá, paezme mui simpático una cosa. Na identidá la llingua tien importancia pero más importancia tienen les condiciones materiales d'existencia. La concencia de la xente (falo de concencia non de lo que repitan como papagayos) tien más que ver col entorno social nel que viven y como se ganen la vida. En resumen el "ser social" determina bastante la identidá. La identidá d'un trabayador d'un supermercáu o d'un albañil o d'un programador tien más d'estremase qu'en comuna con un  empresariu asturianu que sepie de pe a pa el gran diccionariu que fexo l'autor d'esti artículu. Paez mentira que supuestos marxistes defiendan lo contrario. En fin qu'estos temes hai qu'abordalos si nun se quier embullar a los supuestos miembros d'esa xuntanza y a la pueblu del que se pide'l votu. Veo muncho idealismo, muncha inocencia, pémeque falta de formación y actuación política, muncho simplismo. Porque nun son los homes de per sé sinon les polítiques afayaes a los movimientos populares les que cambien la  sociedá. La presencia de diputaos asturianistes na Xunta nun garantiza nada sin un programa políticu y sin un movimientu ente la sociedá. Arriendes de que nun me cansaré de repetir que los derechos se percancia cola llucha popular, cola llucha al traviés de los movimientos sociales que dempués cristalicen parlamentariamente pero nun se someten a plebiscito. Más se fadría pola Oficialidá amestándose al movimientu de reivindicación llingüística, señalando y desapolinando les torgues y trafulles que pudiere haber,  espardiéndolu per toó Asturies, qu'andar enreando con xuntances axostronaes que beneficien namás a quien beneficien: que son los oportunistes políticos de siempre.